
Narvas Linda 4 hoones asuva ruumi 

kasutusse andmine (INSENERIBÜROO STANISLAV DOMOV OÜ)
1. ASJAOLUD JA MENETLUSE KÄIK

Narva Linnavalitsusele laekus taotlus INSENERIBÜROO STANISLAV DOMOV OÜ, registrikood 10660714, juhatuse liikmelt Stanislav Domov, milles palutakse anda pikaajaliselt tasuta kasutusse Narvas Linda 4 hoones asuva ruumi nr 2 osa üldpinnaga 10 m2 telekommunikatsiooni seadme paigaldamiseks, mis on vajalik Linda 4 hoone kasutajate teenindamiseks.

Ruumide üldpind
 
10 m2

Arvestuslik üüritasu

321,75 krooni kuus

Ruum on ettenähtud hoonesse telekommunikatsiooni kaablite sisestamiseks ja telekommunikatsiooni seadme paigaldamiseks. Käesoleval ajal osutab INSENERIBÜROO STANISLAV DOMOV OÜ Linda 4 hoone kasutajatele sideteenust ajutiselt Linda 2 asuvas seadme kaudu. Hiab Balti AS teatas, et uues administratiivkorpuses, mis läheb käiku 2009. aastal, ei ole ette nähtud ruume telekommunikatsiooni seadme paigaldamiseks võõrastele asutustele.
INSENERIBÜROO STANISLAV DOMOV OÜ taotlust arutati Narva Linnavalitsuse linnavarakomisjoni istungil 06.05.2009 (protokoll nr 5) ning otsustati:
1. Anda INSENERIBÜROO STANISLAV DOMOV OÜ-le, registrikood 10660714, avalikku enampakkumist korraldamata kasutusse tähtajaga 10 aastat Narvas Linda 4 hoones asuva ruumi nr 2 osa üldpinnaga 10 m2 telekommunikatsiooni seadme paigaldamiseks, mis on vajalik Linda 4 hoone kasutajate teenindamiseks.
2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi Kord) punktide 5, 5.1, 5.1.2, 46, 46.2 kohaselt linnavalitsuse korraldusega võib avalikku enampakkumist korraldamata kasutusse anda tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat linnavara, mille suhtes või mille abil kasutaja on kohustatud teostama teatava töö või osutama teatud teenuse ning selliste tööde tegemiseks, milleks on vajalikud harvaesinevad erialased teadmised.

Korra punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub.

3. OTSUS

3.1.  Lubada Linnavara- ja majandusametil anda INSENERIBÜROO STANISLAV DOMOV OÜ-le, registrikood 10660714, avalikku enampakkumist korraldamata kasutusse tasu eest tähtajaga 10 aastat Narvas Linda 4 hoones asuva ruumi nr 2 osa üldpinnaga 10 m2 telekommunikatsiooni seadme paigaldamiseks, mis on vajalik Linda 4 hoone kasutajate teenindamiseks.
3.2. Linnavara- ja majandusametil sõlmida INSENERIBÜROO STANISLAV DOMOV OÜ-ga, punktis 3.1 nimetatud ruumide kasutusleping. 

4. RAKENDUSSÄTTED

4.1. Korraldus jõustub seadusega sätestatud korras.

4.2. Linnavara- ja majandusametil teha korraldus teatavaks INSENERIBÜROO STANISLAV DOMOV OÜ-le.
4.3.  Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

